રાજસ્થાનમાં દર પાંચ વર્ષે સરકાર બદલાઈ જાય છે. મારવાડી વેપારી વ્યવહારુ પ્રજા કહેવાય. ગુજરાતીઓ પણ વેપારી અને વ્યવહારુ કહેવાય છે, પણ આ બાબતમાં સમજતા લાગતા નથી. દર પાંચ વર્ષે સરકાર બદલી નાખવાના ફાયદા છે, પણ અહીં મુદ્દો એ નથી કે રાજસ્થાનનો પણ નથી. રાજસ્થાનમાં ભાજપ હારશે તેનો વધારે આંચકો નહીં લાગે, કેમ કે દર પાંચ વર્ષે સરકાર બદલવાની પેટર્નનું સારામાં સારું બહાનુ છે. ભાજપને વધારે ચિંતા મધ્યપ્રદેશમાં છે. હિન્દી પટ્ટામાં ગણાતું મધ્યપ્રદેશ એક જ રાજ્ય ભાજપ પાસે વધ્યું છે, જ્યાં સતત સત્તા પર રહી શકાયું છે.